
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 63
                                                              din 26 martie 2020
                    privind aprobarea închirierii directe a unor terenuri aferente 

                                             construcțiilor – case de locuit

   Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 7.129/09.03.2020 şi la Consiliul Local Sighișoara cu nr. 8.242/18.03.2020, de referatul de aprobare, înregistrat cu nr. 7.132/09.03.2020, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere cererea înregistrată la Municipiul Sighişoara cu nr. 36.064/20.12.2019, formulată de domnul Pascu Pompiliu - Valentin, cu referire, în esenţă, la închirierea directă a terenului în suprafață de 200 mp., cu categoria de folosință curți - construcții, înscris în C.F. nr. 52696 Sighișoara, nr. C.F. vechi 7376, cu nr. top. 562/1/2, situat în Municipiul Sighișoara, str. Mihai Eminescu, nr. 10C, teren aferent casei de locuit cu nr. top. 562/1/2 – C1, proprietatea acestuia;

Având în vedere cererea înregistrată la Municipiul Sighişoara cu nr. 36.492/31.12.2019, formulată de domnul Chiș Alexandru, cu referire, în esenţă, la închirierea directă a terenului în suprafață de 321 mp., cu categoria de folosință curți - construcții, înscris în C.F. nr. 54157 Sighișoara, nr. C.F. vechi 574, cu nr. top. 2948, situat în Municipiul Sighișoara, str. Ștefan cel Mare, nr. 47, teren aferent casei de locuit cu nr. top. 2948 – C1, proprietatea domnului Chiș Alexandru și a soției acestuia, doamna Chiș Angela, în cotă actuală de 1/1 parte;

Având în vedere că, în urma închirierii acestor terenuri nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere că, în urma închirierii acestor terenuri se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 7.130/09.03.2020, prin care se propune aprobarea închirierii directe a unor terenuri aferente construcțiilor – case de locuit;
     Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

   H O T Ă R Ă Ş T E:

Art. 1. (1) Se aprobă închirierea directă a terenului, în suprafață de 200 mp., înscris în C.F. nr. 52696 Sighișoara, nr. C.F. vechi 7376, cu nr. top. 562/1/2, cu categoria de folosință curți - construcții, către domnul Pascu Pompiliu - Valentin, teren aferent casei de locuit, înscrisă în C.F. nr. 52696 Sighișoara, nr. C.F. vechi 7376, cu nr. top. 562/1/2 – C1, proprietatea acestuia, situat în Municipiul Sighișoara, str. Mihai Eminescu nr. 10C.

(2) Chiria va fi de 120,00 lei/an, respectiv de 30 lei/trimestru, adică de 0,6 lei/mp./an, stabilită conform art. 5, alin. (2) din anexa nr. 8 la Hotărârea Consiliului Local Sighişoara nr. 203/28.11.2019 şi va fi indexată anual cu indicele de inflaţie.

(3) Durata închirierii va fi de 5 (cinci) ani, începând cu data de 01.04.2020.

Art. 2. (1) Se aprobă închirierea directă a terenului, în suprafață de 321 mp., înscris în C.F. nr. 54157 Sighișoara, nr. C.F. vechi 574, cu nr. top. 2948, cu categoria de folosință curți - construcții, către domnul Chiș Alexandru și soția acestuia, doamna Chiș Angela, teren aferent casei de locuit, înscris în C.F. nr. 54157 Sighișoara, nr. C.F. vechi 574, cu nr. top. 2948 – C1, proprietatea acestora, în cotă actuală de 1/1 parte, situat în Municipiul Sighișoara, str. Ștefan cel Mare nr. 47.

(2) Chiria va fi de 192,60 lei/an, respectiv de 48,15 lei/trimestru, adică de 0,6 lei/mp./an, stabilită conform art. 5, alin. (2) din anexa nr. 8 la Hotărârea Consiliului Local Sighişoara nr. 203/28.11.2019 şi va fi indexată anual cu indicele de inflaţie.

(3) Durata închirierii va fi de 5 (cinci) ani, începând cu data de 01.04.2020.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Șoneriu Mihai - Marcel        

                                             Contrasemnează pentru legalitate
                                    SECRETARUL GENERAL al municipiului,

                                                           Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  3 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcţia Economică;

  1 ex. Biroul Juridic;

  1 ex. domnul Pascu Pompiliu - Valentin;

  1 ex. domnul Chiș Alexandru și soția, doamna Chiș Angela.
14 ex.
B.A.
